Balsuoti skirtas laikas
Pirmininkas
Kitas punktas yra balsuoti skirtas laikas.
(Dėl balsavimo rezultatų ir kitų detalių žr. protokolą)
Hannes Swoboda
(DE) Gerbiamasis Pirmininke, vakar paskelbiau ir atitinkamai pranešiau Parlamento tarnyboms, kad norėčiau pateikti pasiūlymą, kuriuo reikalaujama atidėti balsavimą dėl BJRM, kitaip tariant - pasiūlymą dėl pranešimo Makedonijos klausimu. Tai nereiškia, kad mes pritariame pranešėjui, bet tokiu opiu klausimu nenorime pilti alyvos į ugnį. Norėtume rasti formulę, kuri leistų užtikrinti didžiausią galimą Parlamento paramą. Todėl prašau balsuoti dėl šio balsavimo atidėjimo iki posėdžio Strasbūre - tik iki posėdžio Strasbūre.
Pirmininkas
Hannesai Swoboda, šį klausimą svarstysime, kai prieisime prie atitinkamo darbotvarkės punkto. Procedūra tokia - šį klausimą svarstysime tada, kai laikydamiesi eilės tvarkos prieisime prie Eriko Meijerio pranešimo. Bet kuriuo atveju - dėkoju jums. Tada vėl turėsite progą pasisakyti. Tai nebus pamiršta.
